stanford-oval/wikipedia huggingface dataset:
המרוץ לדראג של רו פול: עונה 14
מדרוג

| מספר הפרק (בעונה) | שם הפרק | תאריך שידור מקורי | מדרוג (18-49) | צופים (במיליונים) |
| --- | --- | --- | --- | --- |
| 1 | "Big Opening #1" | 7 בינואר 2022 | 0.28 | 0.738 |
| 2 | "Big Opening #2" | 14 בינואר 2022 | 0.23 | 0.671 |
| 3 | "A Pair of Balls" | 21 בינואר 2022 | 0.19 | 0.580 |
| 4 | "She's a Super Tease" | 28 בינואר 2022 | 0.19 | 0.568 |
| 5 | "Save a Queen" | 4 בפברואר 2022 | 0.20 | 0.594 |
| 6 | "Glamazon Prime" | 11 בפברואר 2022 | 0.18 | 0.494 |
| 7 | "Daytona Wind" | 18 בפברואר 2022 | 0.21 | 0.601 |
| 8 | "60s Girl Groups" | 25 בפברואר 2022 | 0.21 | 0.603 |
| 9 | "Menzeses" | 4 במרץ 2022 | 0.22 | 0.596 |
| 10 | "Snatch Game" | 11 במרץ 2022 | 0.27 | 0.725 |
| 11 | "An Extra Special Episode" | 18 במרץ 2022 | 0.24 | 0.658 |
| 12 | "Moulin Ru: The Rusical" | 25 במרץ 2022 | 0.18 | 0.565 |
| 13 | "The Ross Mathews Roast" | 1 באפריל 2022 | 0.20 | 0.572 |
| 14 | "Catwalk" | 8 באפריל 2022 | 0.22 | 0.606 |
| 15 | "Reunited" | 15 באפריל 2022 | 0.17 | 0.492 |
| 16 | "Grand Finale" | 22 באפריל 2022 | 0.26 | 0.697 |
דורותי אליסון

| --- | --- |

אליסון ביריד הספרים הבינלאומי במיאמי, 2011
 לידה:  11 באפריל 1949 גרינוויל, צפון קרולינה, ארצות הברית
 פטירה:  6 בנובמבר 2024 (בגיל 75) Guerneville, ארצות הברית 
 מדינה:  ארצות הברית 
 מקום לימודים:  אוניברסיטת המדינה של פלורידה, בית הספר החדש למחקר חברתי, מכללת אקרד 
 שפות היצירה:  אנגלית
 תחום כתיבה:  ספרות, שירה
 נושאי כתיבה:  דרום ארצות הברית מאבק מעמדי התעללות מינית לסביות פמיניזם
 יצירות בולטות:  הממזרה מקרולינה
 תקופת הפעילות:  1982–2024 (כ־42 שנים)
 הושפעה מ:  טוני מוריסון אדריאן ריץ' אודרי לורד
 מספר צאצאים:  1 
 פרסים והוקרה:  פרס למדא לספרות ניו יורק טיימס
 www.dorothyallison.net
 
דורותי אליסון (באנגלית: Dorothy Allison;‏ 11 באפריל 1949 - 6 בנובמבר 2024) הייתה סופרת ומשוררת אמריקאית. הסגנון והתמות בכתיבתה היו של דרום ארצות הברית, והיא התמקדה בנושאים של מאבקים מעמדיים, התעללות מינית, התעללות בילדים, פמיניזם ולסביות. היא הזדהתה כלסבית פמית וכבדס"מית. היא זכתה במספר פרסים עבור כתיבתה, כולל פרס למדא לספרות.
ביוגרפיה > ילדות

אליסון נולדה בגרינוויל, צפון קרולינה, לרות אליסון, נערה עניה בת 15 וחודש, שעבדה כמלצרית וכטבחית. בגיל עשרים, כשאליסון הייתה בת חמש, רות נישאה, ותוך זמן קצר החל אביה החורג להתעלל בה מינית. ההתעללות נמשכה עד שאליסון הייתה בת 13, והיא אף נדבקה ממנו בזיבה, שלא אובחנה עד שהייתה כבר בשנות העשרים לחייה, וכתוצאה מכך היא נהייתה עקרה. האב החורג היה גם מכה את אליסון, ובגיל שמונה האם עזבה אותו לתקופה של שבועיים לאחר שהכה את דורותי באופן כל כך חמור שהמשפחה המורחבת לא יכלה להתעלם, אבל אחרי זה היא חזרה אליו, ולמעשה נשארה איתו עד מותה.
המשפחה הייתה ענייה מאוד, ונקלעה לחובות רבים. כשאליסון הייתה בגיל העשרה, המשפחה עברה לפלורידה כדי לברוח מהנושים. למרות שמצבה הכלכלי של המשפחה לא השתפר, ואמה חלתה ועברה ניתוחים שגרמו לחובות נוספים, והאלימות במשפחה לא פסקה - המעבר שפר עם אליסון. היא כתבה על כך שבצפון קרולינה, גורלה היה ידוע מראש - היא הייתה "מהצד הלא נכון" של העיר, מהמעמד "המחוק", ואילו בבית הספר בפלורידה לא התייחסו אליה כאל מקרה אבוד, וכתוצאה מכך היא הייתה לראשונה ממשפחתה שסיימה לימודי תיכון.
ביוגרפיה > תקופת הלימודים

בשנות השבעים המוקדמות, אליסון למדה אנתרופולוגיה בקולג' בעזרת מלגה. בזמן הלימודים, היא הצטרפה לקולקטיב נשים והחלה את הפעילות הפמיניסטית שלה. היא כתבה שהיו אלה "הפמיניסטיות המיליטנטיות" האלה שעודדו אותה לכתוב. היא סיימה בהצלחה תואר ראשון, והחלה לימודים לתואר שני באוניברסיטת פלורידה סטייט.
ביוגרפיה > קריירה

כשלא היה לה מספיק כסף להמשיך את לימודיה, אליסון עבדה במגוון עבודות, כולל כמנקה, בבר סלטים, וכמורה מחליפה. בתקופה זו, היא התחילה לצאת עם נשים ולפתח את הפוליטיקה הלסבית-פמיניסטית הרדיקלית שלה. היא עברה מבית אמה לדירה משלה, ומכאן התפתחה לכיוונים חדשים, תוך כדי התרחקות ממשפחתה. היא פתחה יחד עם נשים מהקולקטיב חנות ספרים פמיניסטית, ובלילות הייתה כותבת במחברות סיפורים על ילדותה, על התעללות פיזית ומינית, על עוני, ועל תשוקתה לנשים. רשומות אלה הפכו לימים לבסיס לספריה.
ב-1979 עברה לניו יורק, שם המשיכה את לימודיה, וב-1981 סיימה בהצלחה תואר שני באנתרופולוגיה עירונית מניו סקול.
אליסון הייתה דמות מרכזית במחלוקות פנים-פמיניסטיות שנקראו "מלחמות הסקס הפמיניסטיות"
או "מלחמות הסקס הלסביות". המחלוקות התנהלו בין פמיניסטיות המתנגדות לפורנוגרפיה לבין פמיניסטיות שלימים החלו להיקרא "סקס פוזיטיב". אליסון השתתפה בפאנל בכנס מיניות בשם "Towards a Politics of Sexuality" במכללת ברנרד ב-1982, בזמן שהתא הניו-יורקי של נשים נגד פורנוגרפיה ניהל מחאה מחוץ לבניין, וקרא למשתתפות "טרוריסטיות אנטי-פמיניסטיות". הוא אפילו האשים את אליסון שהיא מעודדת התעללות מינית בילדים בגלל תוכני כתביה. בתגובה, אליסון הוציאה קובץ שירים בשם "הנשים ששונאות אותי: שירים מאת דורותי אליסון", שירים שהביאו לה הכרה רבה בקהילת הלהט"ב.
בתקופה זו, התפרנסה מהוראה במכללות, וגם כתבה בפרסומים כמו The Village Voice, New York Native ואחרים.
ב-1988 אליסון פרסמה אנתולוגיית סיפורים קצרים אוטוביוגרפיים בשם Trash: Short Stories, עליה זכתה בשני פרסי למדא. את הספר התחילה לכתוב כתגובה לביקורת על סיפור שאהבה של המבקרת הספרותית מאב סגרסט, שהשתמשה בביטויים כמו "זבל לבן" שהכעיסו את אליסון, שהייתה נחושה למגר את הסטריאוטיפ, על פיו אנשים מדרום ארצות הברית הם אנאלפביתים, טיפשים, נחותים מוסרית ועוד.
את ספרה המפורסם ביותר, הממזרה מקרולינה, היא הצליחה לפרסם ב-1992, לאחר עשר שנות עבודה. גם הספר הוא סמי-אוטוביוגרפי, ונוגע בנושאים שהיו המרכזיים לכתיבתה: החיים בדרום, התעללות מינית ועוני. ב-1996 הספר עובד לסרט טלוויזיה בבימויה של אנג'ליקה יוסטון, אך בגלל תוכנו הגרפי שודר לבסוף בערוץ הכבלים Showtime במקום בערוץ TNT כמתוכנן. הסרט זכה בפרס אמי ובפרסים אחרים, ואף הוקרן בפסטיבל הקולנוע בקאן. בקנדה הסרט נאסר לשידור, עד שההחלטה בוטלה בערעור משפטי ב-1997. במדינת מיין בארצות הברית, חל איסור על שימוש הספר בבתי ספר.
ב-1998 פרסמה את הספר Cavedweller, שזכה במספר פרסים. בשנה זו היא גם יסדה את הפרס Independent Spirit. תמיכתה במיזמים עצמאיים בעולם הספרות וההוצאה לאור היה עקרון שליווה אותה לאורך כל הקריירה שלה. הפרס מיועד לסייע לסופרים ולמשוררים חדשים להתפרסם, ולהציג לקהל הקוראים עבודות שאלמלא ההוצאות הקטנות לא היה נחשף אליהן.
ב-2002 יצאה מהדורה מחודשת של Trash, עם תוספת סיפור חדש בשם "חמלה", שנבחר לרשימת הסיפורים הטובים ביותר מהדרום בשנת 2003, ולרשימת הסיפורים הקצרים האמריקאים הטובים ביותר באותה השנה.
ב-2007 אליסון הודיעה שהיא עובדת על רומן חדש בשם She Who.
כתיבתה

תמות מרכזיות בכתיבה של אליסון כללו מאבק מעמדי, התעללות מינית, נשים, לסביות, פמיניזם ויחסים משפחתיים.
היא הייתה חברה פעילה באחוות הסופרים הדרומיים.
אליסון מנתה בין השפעותיה את טוני מוריסון, אודרי לורד, אדריאן ריץ', פלאנרי אוקונר, ג'יימס בולדווין וג'ול גומז.
אקטיביזם

אליסון החלה את האקטיביזם הפמיניסטי שלה בזמן הלימודים, ומעולם לא הפסיקה. היא פרסמה מאמרים, השתתפה בפאנלים ובכנסים, הייתה פעילה בתחום safer sex וקידמה נראות פמית. היא הייתה אחת המייסדות של מאפיית המין הלסבית (Lesbian Sex Mafia), ארגון שמציע תמיכה ומידע לנשים מכל אוריינטציה מינית וזהות מגדרית.
חיים אישיים

אליסון התגוררה במונטה ריו, קליפורניה, יחד עם בת זוגה אליקס ליימן ובנה, וולף.
נפטרה ב-6 בנובמבר 2024.
עבודות > פרסומים

The Women Who Hate Me: Poems by Dorothy Allison (1983)
Trash: Short Stories (1988)
The Women Who Hate Me: Poetry 1980-1990 (1991)
Bastard Out of Carolina (1992)
Skin: Talking About Sex, Class & Literature (1994)
Two or Three Things I Know for Sure (1995)
Cavedweller (1998)
She Who (TBA)
עבודות > פילמוגרפיה

Bastard Out of Carolina (1996)
2 or 3 Things But Nothing for Sure (1997)
After Stonewall (1999)
Cavedweller (2004), directed by Lisa Cholodenko with Aidan Quinn and Kyra Sedgwick
עבודות > במה

Cavedweller (2003), adapted for stage by Kate Moira Ryan at the New York Theatre Workshop
פרסים

1989 - Lambda Literary Award "Best Lesbian Small Press Book" for Trash: Short Stories
1989 - Lambda Literary Award "Best Lesbian Fiction" for Trash: Short Stories
1992 - National Book Award finalist for Bastard Out of Carolina
1992 - Ferro-Grumley Award for Bastard Out of Carolina
1992 - Bay Area Book Reviewers Award for Bastard Out of Carolina
1995 - Lesbian Book Award for Skin: Talking About Sex, Class And Literature
1995 - New York Times Book Review notable book of the year Two or Three Things I Know for Sure
1998 - Lambda Literary Award "Best Lesbian Fiction" for Cavedweller
1998 - Lillian Smith Prize finalist for Cavedweller
2007 - Jim Duggins Outstanding Mid-Career Novelists' Prize (Saints and Sinners Literary Festival)
ראו גם

פמיניזם סקס-פוזיטיב
הממזרה מקרולינה
אחוות הסופרים הדרומיים
הערות שוליים

↑  Ed. Burke, Jennifer Clare (2009).
↑  Contemporary Authors Online.
↑  "Depth, From The South At Hamilton College, Dorothy Allison Offers Crowd A Sip Of Reality."
↑  Queer Culture Center: "Owen Keehnen: Interviews, Dorothy Allison",
↑  "Saints and Sinners Literary Festival". bestofneworleans.com, May 8, 2007.
| --- | --- |
בקרת זהויות :  NLI: 987007429700105171  PLWABN: 9810695443305606  BIBSYS: 90695572  BnF: cb12150923s (data)  CiNii: DA17517102  GND: 123656192  ICCU: MODV305388  ISNI: 0000 0001 0786 9524  LCCN: n83313787  MusicBrainz: f40bdcf7-9946-427d-879c-0d72cb747ff2  NDL: 00543927  NKC: js20100408003  NLG: 73734  NLK: KAC201406257  NTA: 074197967  RERO: 02-A005554275  SNAC: w6h42zkt  SUDOC: 030003008  VIAF: 100964772   WorldCat (עם VIAF): 100964772
עוף לוליפופ

| --- | --- |

 
 מאכלים
 סוג:  מתאבן, מנת עוף 
 מוצא:  הודו 
 מרכיבים עיקריים:  בשר עוף 
 
עוף לוליפופ (באנגלית: Chicken lollipop; מילולית "עוף של סוכרייה על מקל") הוא מתאבן פופולרי של עוף מטוגן מהמטבח ההודו-סיני.
מאפיינים

עוף לוליפופ היא בעצם כנף עוף, שבה הבשר מנותק מקצה העצם ונדחק כלפי מטה, ויוצר מראה של סוכרייה על מקל.
המתכון

מתכונים משתנים מעט לפי מכין המנה. עם זאת, רבים מתחילים בשימוש בקטע האמצעי של כנף העוף או הירך. בקטע האמצעי מוסרת אחת משתי העצמות, והבשר שעל שני הקטעים נדחק לקצה אחד של העצם. אלו מצופים לאחר מכן בבלילה אדומה פיקנטית שמרכיביה העיקריים כוללים אבקת צ'ילי אדום וכורכום. לאחר מכן, העוף המצופה מושרה במרינדה למשך כמה שעות. העוף הכבוש בצורה זו בדרך כלל מטוגן בשמן עמוק, אבל בחירה ידועה נוספת כוללת אפייה. העצם החשופה עטופה לפעמים ברדיד אלומיניום.
ראו גם

כנפי עוף באפלו
הערות שוליים

↑  "The 10 Best Types of Fried Chicken, Explained". Thrillist. 27 ביולי 2018. נבדק ב-20 בספטמבר 2019. {{cite web}}:  (עזרה)
↑  “Chicken Lollipop Recipe.” Swasthi's Recipes, 11 Dec. 2021. Retrieved 18 February 2022
↑  "Chicken Lollipops Recipe". www.grouprecipes.com. נבדק ב-20 בספטמבר 2019. {{cite web}}:  (עזרה)
עוף בקשיו

| --- | --- |

 
 מאכלים
 סוג:  מנת עוף 
 מוצא:  סין 
 מרכיבים עיקריים:  בשר עוף 
 
עוף בקשיו (בסינית‏:腰果雞丁) הוא מאכל סיני-אמריקאי המשלב עוף (בדרך כלל מוקפץ אך מדי פעם מטוגן בשמן עמוק, תלוי בווריאציה), עם אגוזי קשיו ורוטב שום חום בהיר או רוטב סמיך העשוי מציר עוף, רוטב סויה ורוטב צדפות.
עוף קשיו מסורתי

הגרסה המסורתית של עוף קשיו מוקפצת בווק. נתחי עוף משולבים עם אגוזי קשיו קלויים פריכים, ירקות מבושלים ברוטב שעשוי משום, רוטב סויה ורוטב הוזין, מדלול במים.
עוף קשיו בסגנון ספרינגפילד

הגרסה המטוגנת בשמן עמוק של המנה. המנה היא ווריאציה של העיר ספרינגפילד, מיזורי . עוף קשיו מטוגן בשמן עמוק הוגש ככל הנראה לראשונה ב-1963 ב-Grov Supper Club בספרינגפילד. על ידי דייוויד ליונג (1920–2020), שף שעבר לארצות הברית מסין ב-1940, שרצה לאכול את המאכלים של מולדתו ולכן החל לחפש מנה שתהיה לטעמם של התושבים המקומיים. הגרסה שלו לעוף קשיו מטוגן בשמן עמוק היה כל כך פופולרי עד שפתח במהרה את בית התה של ליונג בספרינגפילד. המנה הפכה לפופולרית ביותר באזור ספרינגפילד ולעיתים קרובות הייתה מצוטטת כ"מנה של העיר" הלא רשמית. ספרינגפילד אפילו מארח פסטיבל שנתי שבמרכזו מנת העוף הזו: Springfield Sertoma's Cashew Craze.
בשל האהבה המקומית לעוף מטוגן, לאונג המציא וריאציה של המנה הקיימת. במקום לטגן את העוף, כפי שנהוג לעשות בדרך כלל, הוא טיגן את נתחי העוף בשמן עמוק. לאחר מכן כיסה אותם ברוטב הרגיל העשוי מציר עוף, רוטב סויה ורוטב צדפות, והוסיף את חופן הקשיו. הוא כלל גם בצל ירוק קצוץ בתור טוויסט וזה הפך ללהיט מיידי בקרב הקהל המקומי. ככל שהתפשטה השמועה על המנה, כך גם המתכון. בית התה של ליונג נסגר ב-1997, אבל עוף קשיו בסגנון ספרינגפילד עדיין מוגש בלמעלה מ-70 מסעדות סיניות, כמו גם במסעדות רבות שאינן סיניות, באזור המטרופולין של ספרינגפילד ובסביבתו, ובמקומות אחרים במיזורי ובמדינות אחרות. עוף קשיו בסגנון ספרינגפילד הוזכר בערוץ האוכל של ארצות הברית.
בשנת 2010, בנו של ליונג, בסיוע אביו, פתח מסעדה חדשה בספרינגפילד המגישה את אותו סגנון של עוף קשיו. ליונג מת בגיל 99 ב-21 ביולי 2020.
מנות דומות

במטבח התאילנדי, יש מנה מוקפצת בשם קאי פאט.
עוף בשקדים, המוגש בדרך כלל במסעדות סיניות אמריקאיות, דומה לעוף בקשיו.
במטבח ההאיטי, יש תבשיל עוף עם אגוזי קשיו בשם poul ak nwa הכולל פלפלים סקוטיים .
הערות שוליים

↑  Segal, Jennifer (במרץ 2010). "Cashew Chicken". Once Upon A Chef. {{cite web}}:  (עזרה)
↑  Edge, John T. (11 במרץ 2009). "Missouri Chinese: Two Cultures Claim This Chicken". The New York Times. {{cite news}}:  (עזרה)
↑  Berneking, Ettie (27 במרץ 2015). "How David Leong Invented Springfield-Style Cashew Chicken". Feast Magazine. {{cite news}}:  (עזרה)
↑  Kull, Katie (2020-07-21). "David Leong, inventor of Springfield cashew chicken, dead at 99". Springfield News-Leader. נבדק ב-2020-07-21.
↑  Bridges, Amos (2006-02-23). "Cashew chicken satisfies Ozarkers' palates". Springfield News-Leader. אורכב מ-המקור ב-2007-09-26. נבדק ב-2007-02-05.
↑  Brown, Brian (20 בדצמבר 2012). "12 People You Need to Know in 2013: David Leong: Godfather of Cashew Chicken". Springfield Business Journal. {{cite news}}:  (עזרה)
↑  Pickle, Geoff (20 באוגוסט 2013). "Creator of Springfield's cashew chicken reflects on 50 years". Springfield Business Journal. {{cite news}}:  (עזרה)
↑  Simmons, Briana (9 באפריל 2013). "Best cashew chicken declared winner". The Standard, Missouri State University. {{cite news}}:  (עזרה)
↑  "Springfield Restaurants Going Head-to-Head for "Cashew Craze"". KOLR. 3 באפריל 2013. אורכב מ-המקור ב-2014-04-27. {{cite news}}:  (עזרה)
↑  Nachtlgal, Jerry (29 באפריל 1990). "Springfield Restaurants Make Lots Of Cashewed Chicken". p. 2A. {{cite web}}:  (עזרה)
↑  Logsdon, Kay (16 בפברואר 2011). "Springfield Style Cashew Chicken: Try the recipe or visit this Ozarks city and take a restaurant tasting tour". Food Channel. {{cite news}}:  (עזרה)
↑  "Springfield Cashew Chicken: From The Kitchens of The Food Channel". Springfield Business Journal. 2 במרץ 2011. {{cite news}}:  (עזרה)
↑  Grant, Steve (7 בדצמבר 2010). "New Leong's restaurant recalls origin of famous Springfield cashew chicken". KYTV (TV). אורכב מ-המקור ב-2010-12-10. {{cite web}}:  (עזרה)
↑  Pollock, Katie (במרץ 2011). "Leong's Asian Diner: The family that invented Springfield-style cashew chicken is preparing it again at Leong's Asian Diner". 417 Magazine. אורכב מ-המקור ב-2016-03-18. {{cite news}}:  (עזרה)
↑  עוף מוקפץ עם קשיו ממש כמו בתאילנד, באתר פודי - Foody
↑  Frederick, Missy (2018-10-30). "Almond Boneless Chicken Is a Chinese-American Cult Favorite". Eater (באנגלית). נבדק ב-2023-05-21.
↑  Yurnet-Thomas, Mirta (2003). A Taste of Haiti. Hippocrene Books. ISBN 9780781809986.
↑  "North Signature Dish – Poul Ak Nwa – Chicken With Cashews; What you will need to make Poul ak Nwa – Chicken with Cashews". Haiti Observer. 24 ביוני 2013. {{cite news}}:  (עזרה)
צלחת עוף קשיו בסגנון ספרינגפילד (מטוגן בשמן עמוק) מוגש עם אורז מטוגן ואגרול.
צלחת של קאי פאט עם ממואנג (עוף בקשיו מוקפץ בסגנון תאילנדי) בתאילנד
המרוץ לדראג: אולסטארס עונה 5

| --- | --- |
פוסטר שיווקי לעונה החמישית
פוסטר שיווקי לעונה החמישית
 סוגה:  תוכנית מציאות
 מנחים:  רופול
 שופטים:  רופול מישל ויסאז' קרסון קרסלי רוס מת'יוס
 משתתפים:  10
 זוכים:  שיי קוליי
 ארץ מקור:  ארצות הברית
 שפות:  אנגלית
 מספר פרקים:  8
 שידור
 רשת שידור:  VH1
 תקופת שידור מקורית:  5 ביוני 2020 – 24 ביולי 2020
 
 → המרוץ לדראג: אולסטארס עונה 4המרוץ לדראג: אולסטארס: עונה 6 ←
העונה החמישית של המרוץ לדראג: אולסטארס עלתה לשידור ב-5 ביוני 2020 ב-VH1. העונה הוכרזה ב-19 באוגוסט 2019 ב-VH1. ב-20 בפברואר 2020 הוכרז בטוויטר הרשמי של המרוץ לדראג שהתוכנית תעלה לשידור ב-5 ביוני 2020 בשואוטיים. אחרי שהקאסט הוכרז ב-8 במאי 2020, המפיקים הכריזו שהתוכנית תשודר ב-VH1 בגלל אילוצים של מגפת הקורונה.
בניגוד לעונות האולסטארס 2, 3 ו-4, בעונה הזו רק מלכה אחת זוכה באתגר בכל פרק. היא מתחרה בליפ סינק על המורשת נגד מתנקשת ליפ סינק מעונה קודמת. אם זוכת האתגר זוכה בליפ סינק, היא מדיחה את אחת מהמלכות מהתחתית וזוכה ב-10,000 דולר. עם מתנקשת הליפ סינק זוכה בליפ סינק, המלכה שלה הצביעו שאר המלכות מודחת והפרס של ה-10,000 דולר עובר לאתגר הבא.
הפרסים למנצחת הם אספקה של שנה של מוצרי קוסמטיקה של אנסטסיה בוורלי הילס ו-100,000 דולר.
זוכת העונה היא שיי קוליי ולמקום השני הגיעו ג'וג'ובי ומיז קרקר.
ג'וג'ובי הופיעה לאחר מכן במרוץ לדראג של רו פול: בריטניה נגד העולם והגיעה למקום השלישי. שיי קוליי הופיעה לאחר מכן בעונה השביעית של המרוץ לדראג: אולסטארס והגיעה למקום השלישי.
מתמודדות

הפרטים (שמות, גילאים וערים) נכונים לזמן הצילומים.
| שם | שם בשפת המקור | גיל | עיר מגורים | עונה מקורית | מיקום העונה המקורית | תוצאה |
| --- | --- | --- | --- | --- | --- | --- |
| שיי קוליי | Shea Couleé | 30 | שיקגו, אילינוי | עונה 9 | מקום 3 | הזוכה |
| ג'וג'ובי | Jujubee | 34 | בוסטון, מסצ'וסטס | עונה 2 | מקום 3 | מקום 2 |
| ג'וג'ובי | Jujubee | 34 | בוסטון, מסצ'וסטס | אולסטארס 1 | מקום 3 | מקום 2 |
| מיז קרקר | Miz Cracker | 35 | ניו יורק, ניו יורק | עונה 10 | מקום 5 | מקום 2 |
| בלייר סיינט קלייר | Blair St. Clair | 24 | וושינגטון די. סי | עונה 10 | מקום 9 | מקום 4 |
| אלקסיס מטאו | Alexis Mateo | 39 | לאס וגאס, נבדה | עונה 3 | מקום 3 | מקום 5 |
| אלקסיס מטאו | Alexis Mateo | 39 | לאס וגאס, נבדה | אולסטארס 1 | מקום 5 | מקום 5 |
| אינדיה פארה | India Ferrah | 33 | לאס וגאס, נבדה | עונה 3 | מקום 10 | מקום 6 |
| מייהם מילר | Mayhem Miller | 37 | ריברסייד, קליפורניה | עונה 10 | מקום 10 | מקום 7 |
| מריה פריס בלנסיאגה | Mariah Paris Balenciaga | 37 | לוס אנג'לס, קליפורניה | עונה 3 | מקום 9 | מקום 8 |
| אונג'ינה | Ongina | 37 | לוס אנג'לס קליפורניה | עונה 1 | מקום 5 | מקום 9 |
| דריק בארי | Derrick Barry | 35 | לאס וגאס, נבדה | עונה 8 | מקום 6 | מקום 10 |
מעקב

| מתמודדת | פרק> 1 | פרק> 2 | פרק> 3 | פרק> 4 | פרק> 5 | פרק> 6 | פרק> 7 | פרק> 8 |
| --- | --- | --- | --- | --- | --- | --- | --- | --- |
| שיי קוליי | בטוחה | ניצחה | תחתית | בטוחה | ניצחה | תחתית | תחתית | הזוכה |
| ג'וג'ובי | בטוחה | גבוהה | פסגה | גבוהה | תחתית | תחתית | תחתית | מקום 2 |
| מיז קרקר | גבוהה | בטוחה | בטוחה | ניצחה | תחתית | פסגה | ניצחה | מקום 2 |
| בלייר סיינט קלייר | בטוחה | גבוהה | גבוהה | בטוחה | תחתית | תחתית | הודחה | אורחת |
| אלקסיס מטאו | דבוהה | בטוחה | בטוחה | נמוכה | תחתית | הודחה |  | אורחת |
| אינדיה פארה | פסגה | תחתית | תחתית | תחתית | הודחה |  |  | אורחת |
| מייהם מילר | תחתית | בטוחה | גבוהה | הודחה |  |  |  | אורחת |
| מריה פריס בלנסיאגה | בטוחה | תחתית | הודחה |  |  |  |  | אורחת |
| אונג'ינה | נמוכה | הודחה |  |  |  |  |  | אורחת |
| דריק בארי | הודחה |  |  |  |  |  |  | אורחת |
המתמודדת ניצחה בעונה זו של "המרוץ לדראג: אולסטארס".
המתמודדת הגיעה למקום השני.
המתמודדת ניצחה בליפ סינק.
המתמודדת ניצחה באתגר, אבל הפסידה בליפ סינק.
המתמודדת הגיעה למקום גבוה.
המתמודדת הגיעה למקום נמוך.
המתמודדת הגיעה לאחד מהמקומות האחרונים.
המתמודדת הודחה.
המתמודדת חזרה כאורחת לאותו פרק.
קרבות הליפ סינק

המתמודדת זכתה בליפ סינק על הכתר והוכרזה כמנצחת של העונה.
המתמודדות הפסידה בליפ סינק על הכתר והגיעה למקום השני.
המתמודדת הודחה לאחר שהגיעה בפעם הראשונה שלה בתחרות לאחד מהמקומות האחרונים.
המתמודדת הודחה לאחר שהגיעה בפעם השנייה שלה בתחרות לאחד מהמקומות האחרונים.
המתמודדת הודחה לאחר שהגיעה בפעם השלישית שלה בתחרות לאחד מהמקומות האחרונים.
המתמודדת הודחה לאחר שהגיעה בפעם הרביעית שלה בתחרות לאחד מהמקומות האחרונים.
היסטוריית ההצבעות

| פרק | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| הקול המכריע | הקבוצה | שיי קוליי | הקבוצה | מיז קרקר | שיי קוליי | הקבוצה | מיז קרקר |
| הקול המכריע | הקבוצה | שיי קוליי | הקבוצה | הקבוצה | שיי קוליי | הקבוצה | מיז קרקר |
| שיי קוליי | דריק בארי | אונג'ינה | מריה פריס בלנסיאגה | מייהם מילר | אינדיה פארה | אלקסיס מטאו | בלייר סיינט קלייר |
| ג'וג'ובי | מייהם מילר | אונג'ינה | מריה פריס בלנסיאגה | מייהם מילר | אינדיה פארה | אלקסיס מטאו | בלייר סיינט קלייר |
| מיז קרקר | דריק בארי | אונג'ינה | מריה פריס בלנסיאגה | מייהם מילר | אינדיה פארה | אלקסיס מטאו | בלייר סיינט קלייר |
| בלייר סיינט קלייר | דריק בארי | אונג'ינה | מריה פריס בלנסיאגה | מייהם מילר | אינדיה פארה | אלקסיס מטאו | ג'וג'ובי |
| אלקסיס מטאו | דריק בארי | אונג'ינה | שיי קוליי | מייהם מילר | אינדיה פארה | בלייר סיינט קלייר |  |
| אינדיה פארה | דריק בארי | אונג'ינה | מריה פריס בלנסיאגה | מייהם מילר | אלקסיס מטאו |  |  |
| מייהם מילר | דריק בארי | אונג'ינה | שיי קוליי | מייהם מילר |  |  |  |
| מריה פריס בלנסיאגה | דריק בארי | אונג'ינה | אינדיה פארה |  |  |  |  |
| אונג'ינה | דריק בארי | אונג'ינה |  |  |  |  |  |
| דריק בארי | מייהם מילר |  |  |  |  |  |  |
| מודחת | דריק בארי | אונג'ינה | מריה פריס בלנסיאגה | מייהם מילר | אינדיה פארה | אלקסיס מטאו | בלייר סיינט קלייר |
המתמודדת הודחה על ידי הקבוצה מכיוון שמתנקשת הליפ סינק זכתה בליפ סינק.
המתמודדת הודחה על ידי המלכה שבפסגה מכיוון שהיא זכתה בליפ סינק.
המתמודדת הודחה על ידי הקבוצה והמלכה בפסגה מכיוון שגם מתנקשת הליפ סינק וגם המלכה שבפסגה זכו בליפ סינק.
שופטים אורחים

ריקי מרטין
מדיסון ביר
טסה תומפסון
מרטין לורנס בולארד
ניקול האייר
שרה היילנד
ג'פרי בויר-צ'פמן
טומי דורפמן
ביבי רקסה
ג'יין קרקובסקי
סאם ריצ'רדסון
טודריק הול
מדרוג

| מספר הפרק (בעונה) | שם הפרק | מדרוג (18-49) | צופים (במיליונים) |
| --- | --- | --- | --- |
| 1 | "All Star Variety Extravaganza" | 0.28 | 0.615 |
| 2 | "I'm in Love!" | 0.25 | 0.567 |
| 3 | "Get a Room!" | 0.22 | 0.507 |
| 4 | "SheMZ" | 0.23 | 0.541 |
| 5 | "Snatch Game of Love" | 0.18 | 0.386 |
| 6 | "The Charles Family Backyard Ball" | 0.22 | 0.514 |
| 7 | "Stand-Up Smackdown" | 0.19 | 0.454 |
| 8 | "Clap Back!" | 0.27 | 0.567 |
הערות שוליים

↑  Joey Nolfi August 19, 2019 at 12:00 PM EDT, 'RuPaul's Drag Race All-Stars 5,' season 12 officially sashaying to VH1, EW.com (באנגלית)
↑  Adam B. Vary, Adam B. Vary, ‘RuPaul’s Drag Race All Stars’ Moves Back to VH1 From Showtime, Reveals Cast, Variety, ‏2020-05-08 (באנגלית אמריקאית)
↑  Here's How to Watch the ‘RuPaul’s Drag Race All Stars’ Premiere Tonight, Cosmopolitan, ‏2020-06-05 (באנגלית אמריקאית)
1 2  UPDATED: SHOWBUZZDAILY’s Top 150 Friday Cable Originals & Network Finals: 6.5.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 6.12.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 6.19.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 6.26.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 7.3.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 7.10.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 7.17.2020 | Showbuzz Daily, showbuzzdaily.com
1 2  UPDATED: SHOWBUZZDAILY’s Top 150 Friday Cable Originals & Network Finals: 7.24.2020 | Showbuzz Daily, showbuzzdaily.com
| --- | --- |
בקרת זהויות :  MusicBrainz: afe6f41f-844d-4c0a-83b4-d989013edfd5
המרוץ לדראג של רו פול: עונה 12

| --- | --- |

 מבוסס על:  פוסטר שיווקי לעונה ה-12
 סוגה:  תוכנית מציאות
 מנחים:  רופול
 שופטים:  רופול מישל ויסאז' קרסון קרסלי רוס מת'יוס
 משתתפים:  13
 זוכים:  ג'יידה אסנס הול
 ארץ מקור:  ארצות הברית ארצות הברית
 שפות:  אנגלית
 מספר פרקים:  14
 שידור
 רשת שידור:  VH1
 תקופת שידור מקורית:  28 בפברואר 2020 – 29 במאי 2020
 
 → המרוץ לדראג של רו פול: עונה 11המרוץ לדראג של רו פול: עונה 13 ←
העונה השתים עשרה של המרוץ לדראג של רו פול שודרה החל מה-28 בפברואר עד ה-29 במאי 2020 בערוץ VH1. המנצחת של העונה קיבלה אספקה של איפור מאנסטסיה בוורלי הילס ופרס כספי בסך 100,000 דולר.
המנצחת של העונה היא ג'יידה אסנס הול, כשהיא מקדימה את ג'יג'י גוד וקריסטל מת'יד שהגיעו למקום השני. חביבת העונה, שנבחרה על ידי שאר המשתתפות, היא היידי אן קלוזט. זאת הפעם הראשונה בהיסטוריית התוכנית שגם המנצחת וגם חביבת העונה הן ממוצא אפרו-אמריקאי.
בעונה זו השתתפה ג'קי קוקס, היא המלכה הראשונה ממוצא איראני בתוכנית וניקי דול, המלכה הצרפתייה הראשונה בתוכנית. שתיהן תושבות ניו יורק.